ก.ล.ต. สั่ง EIC ส่งงบการเงินฉบับแก้ไขโดยเร็วที่สุด
ก.ล.ต. สั่ง EIC ส่งงบการเงินฉบับแก้ไขโดยเร็วที่สุด
24 พ.ค. 2559

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งให้ บริษัท อุตสาหกรรม อีเล็คโทรนิคส์ จำกัด (มหาชน) หรือ EIC ส่งงบการเงินงวดประจำปี 57 งวดไตรมาส 1, 2 และ 3 ของปี 58 และงวดประจำปี 58 ฉบับแก้ไขที่ผู้สอบบัญชีตรวจสอบและสอบทานแล้วต่อ ก.ล.ต. พร้อมเปิดเผยข้อมูลดังกล่าวต่อสาธารณชนโดยเร็ว
ผู้สอบบัญชีของ EIC ได้เสนอรายงานการตรวจสอบงบการเงินพบว่ามีการนำนโยบายบัญชีไปใช้ไม่ถูกต้อง โดยงบการเงินประจำปี 2557 บริษัท สมาร์ท แทรฟิค จำกัด ซึ่งเป็นบริษัทร่วมไม่ได้บันทึกค่าเผื่อหนี้สงสัยจะสูญสำหรับเงินให้กู้ยืมแก่กรรมการที่ไม่มีหลักประกันและค้างชำระมาตั้งแต่ปี 2556
ส่วนงบการเงินประจำปี 2558 ผู้บริหาร EIC ไม่ได้ประเมินมูลค่ายุติธรรมให้เป็นปัจจุบันสำหรับเงินลงทุนในบริษัทร่วม 2 บริษัทคือ Sport Event International Inc. และ Global Legend Series Ltd. Services Ltd. ภายหลังจากมีข้อบ่งชี้เกี่ยวกับการด้อยค่าของเงินลงทุน
 